
Parlamentul  României

Camera  Deputaților

	Comisia pentru industrii și servicii

București, 06.03.2019
Nr. 4c-3/21/2019
	
	Comisia pentru agricultură, silvicultură, industrie alimentară și servicii specifice
București, 04.03.2019
Nr. 4c-5/85


BIROUL PERMANENT 

AL 

CAMEREI DEPUTAȚILOR


Vă înaintăm, alăturat, Raportul comun asupra Propunerii legislative pentru modificarea art.31 din Legea nr.217/2016 privind diminuarea risipei alimentare, trimisă spre examinare pe fond, Comisiei pentru industrii și servicii și Comisiei pentru agricultură, silvicultură, industrie alimentară și servicii specifice cu adresa nr.PLx.20 din 6 februarie 2019.
Prin obiectul de reglementare și conținutul său, propunerea legislativă face parte din categoria legilor ordinare.



În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

       
    PREȘEDINTE,



       PREȘEDINTE,
    Iulian Iancu



    Alexandru Stănescu

R A P O R T   C O M U N
asupra Propunerii legislative pentru modificarea art.31 din Legea nr.217/2016 privind diminuarea risipei alimentare


În conformitate cu prevederile art.95 din Regulamentul Camerei Deputaților, republicat, cu modificările și completările ulterioare, Comisia pentru industrii și servicii și Comisia pentru agricultură, silvicultură, industrie alimentară și servicii specifice, au fost sesizate, spre dezbatere în fond, cu Propunerea legislativă pentru modificarea art.31 din Legea nr.217/2016 privind diminuarea risipei alimentare, transmisă cu adresa nr.P.L.x. 20 din 6 februarie 2019, înregistrată la Comisia pentru industrii și servicii sub nr.4c-3/21 din 7 februarie 2019 și la Comisia pentru agricultură, silvicultură, industrie alimentară și servicii specifice sub nr.4c-5/20 din 7 februarie 2019.



Consiliul Legislativ, cu avizul nr.1013/24.11.2018, avizează favorabil propunerea legislativă cu observații și propuneri.



Consiliul Economic și Social, prin actul nr.5100/09.10.2018, avizează favorabil proiectul de act normativ.



Guvernul, prin actul nr.35/DPSG/15.01.2019, nu susține adoptarea inițiativei legislative.



Senatul, în calitate de primă Cameră sesizată, a respins propunerea legislativă în ședința din 4 februarie 2018.


Comisia pentru buget, finanțe și bănci, cu avizul nr.4c-2/56 din 26 februarie 2019, a avizat negativ propunerea legislativă.

Comisia juridică, de disciplină și imunități, cu avizul nr.4c-13/64/2019 din 26 februarie 2019, a avizat favorabil propunerea legislativă.



Propunerea legislativă are ca obiect de reglementare modificarea articolului 31 din Legea nr.217/2016 privind diminuarea risipei alimentare, cu modificările și completările ulterioare, în sensul extinderii facilităților fiscale de care beneficiază operatorii economici care transferă alimente prin donare.

În conformitate cu prevederile art.61 și 63 din Regulamentul Camerei Deputaților, republicat, cu modificările și completările ulterioare, membrii Comisiei pentru agricultură, silvicultură, industrie alimentară și servicii specifice au examinat propunerea legislativă în ședința din 26 februarie 2019, iar membrii Comisiei pentru industrii și servicii au examinat propunerea legislativă în ședința din 05 martie 2019.


La lucrări au fost prezenți din partea Comisiei pentru agricultură, silvicultură, industrie alimentară și servicii specifice 24 deputați din totalul de 25 deputați, iar din partea Comisiei pentru industrii și servicii au fost prezenți 19 deputați din totalul de 20 deputați.
La lucrările Comisei pentru agricultură, silvicultură, industrie alimentară și servicii specifice a participat, în calitate de invitat, din partea Ministerului Agriculturii și Dezvoltării Rurale domnul Sorin Claudiu Roșu Mareș – secretar de stat, iar la Comisia pentru industrii și servicii au participat, în calitate de invitați, din partea Ministerului Agriculturii și Dezvoltării Rurale domnul Ionuț Cătălin Nica – șef serviciu și din partea Ministerului Finanțelor Publice doamna Gheorghița Toma – șef serviciu.
În urma examinării inițiativei legislative și a opiniilor exprimate, membrii celor două comisii, au hotărât, cu unanimitate de voturi, să propună plenului Camerei Deputaților respingerea Propunerii legislative pentru modificarea art.31 din Legea nr.217/2016 privind diminuarea risipei alimentare, din următorul considerent: inițiativa legislativă nu se referă la bunuri al căror termen de valabilitate este depășit, ci la tratamentul fiscal al cheltuielilor cu alimente destinate consumului uman și produselor agroalimentare devenite improprii consumului uman.
Prin obiectul de reglementare și conținutul său, propunerea legislativă face parte din categoria legilor ordinare.

În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera decizională pentru această propunere legislativă este Camera Deputaților.

           PREȘEDINTE,


   
PREȘEDINTE,



  Iulian Iancu


      Alexandru Stănescu 

SECRETAR,



SECRETAR,


         Roxana Mînzatu

                       Dan Ciocan

Consilier parlamentar,
 Isabela Patricia Robe 




Consilier parlamentar, dr.Gabriela Amalia Ciurea

